Zhorjelc/Slepo (SN/at). Přirada za serbske naležnosće wokrjesa Zhorjelc je so minjenu srjedu w Serbskim kulturnym centrumje Slepo skonstituowała. Kaž zamołwity za serbske naležnosće Zhorjelskeho wokrjesa Manfred Hermaš zdźěli, su čłonojo přirady w zjawnym wothłosowanju wokrjesnu radźićelku Franzisku Schubert (Zwjazk 90/Zeleni) za předsydku wuzwolili. „Wona je jako zapósłanča Sakskeho krajneho sejma zdobom rěčnica swojeje frakcije za naležnosće našeho ludu. Je tuž spomóžne, zo našej přiradźe předsydari“, měni serbski wokrjesny radźićel Měrćin Nowak (CDU) z Lubija, kotremuž dowěrichu zastojnstwo naměstnika. Zestawu gremija wudospołnjataj wokrjesny radźićel a wjesnjanosta Dźěwina Helmut Krautz (SPD) a Wolfgang Kotisek z Brězowki jako wěcywustojny wobydler.
szl_Latn